钦定古今图书集成/明伦汇编/氏族典/第066卷 > 《苏州府志》 > 朱浮
## 钦定古今图书集成/明伦汇编/氏族典/第066卷 > 《苏州府志》 > 朱浮

按《后汉书朱浮传》，“浮字叔元，沛国萧人也。初从光武
为主簿，迁偏将军，从破邯郸，拜幽州牧，守蓟城，遂讨
定北边。浮年少有才能，颇欲厉风迹，收士心，辟召州
中名宿，多发诸郡仓谷，廪赡其妻子。彭宠以为师旅
方起，不宜多置官属，以损军实。浮矜急自多，以峻文
诋之，嫌怨转积。浮密奏宠，意计难量。宠闻之怒，举兵”
攻浮，浮以书质责之。宠愈怒，攻浮转急。明年，涿郡太守张丰亦举兵反。会上谷太守耿况遗骑来救浮，浮
乃得遁走，南至良乡，其兵长反遮之，浮刺杀其妻，仅
以身免。尚书令侯霸奏“浮败乱幽州，罪当伏诛。”帝不
忍，以浮代贾复为执金吾。七年，转太仆。二十年，代窦
融为大司空。二十二年，坐免。二十五年，封新息侯。帝
以浮陵轹，同列每衔之。永平中，有人单辞告浮事者，
颢宗大怒，赐死。